
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 254 

5 Μαρτίου 2004 


ΔΙ ΑΤΑΓΜΑΤ Α 

Καθορισμός ζωνών προστασίας, χρήσεων γης και όρων 
και περιορισμών δόμησης στην παραλιακή ζώνη της 
Αττικής από το Φαληρικό Όρμο μέχρι την Αγία Μαρίνα 
Κρωπίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 (περ. β), 10 (παρ. Ια, β και 
3α), 11 (παρ. 3), 152 (παρ. 5), 160,161 (παρ. 1) και 162του 
από 14.7.1999 Π.Δ/τος «Κωδικοποίηση Βασικής Πολεο- 
δομικής Νομοθεσίας» (Δ' 580). 

2. Τις διατάξεις του άρθρου 1 παρ. 1 περ. ε του Ν. 2730/ 
1999 «Σχεδιασμός, ολοκληρωμένη ανάπτυξη και εκτέλε¬ 
ση Ολυμπιακών Έργων και άλλες διατάξεις» (Α' 130). 

3. Τις διατάξεις του άρθρου 26 του Ν. 2831/2000 (Α' 
140), όπως τροποποιήθηκε με τις διατάξεις του άρθρου 
12 του Ν. 3212/2003 (Α'308). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε μετηνπαρ. 2ατου άρθρου 1 του Ν. 2469/ 
1997 (Α' 38). 

5. Την 2/2002 γνωμοδότηση του δημοτικού συμβουλίου 
Παλαιού Φαλήρου. 

6. Τις 157/1996 και 74/2002 γνωμοδοτήσεις του δημοτι¬ 
κού συμβουλίου Αλίμου. 

7. Την 8/2002 γνωμοδότηση του δημοτικού συμβουλίου 
Ελληνικού. 

8. Τις 326/2001 και 90/2002 γνωμοδοτήσεις του δημοτι¬ 
κού συμβουλίου Γλυφάδας. 

9. Τις 1/2002 και 15/2002 γνωμοδοτήσεις του δημοτικού 
συμβουλίου Βούλας. 

10. Την 13/2002 γνωμοδότηση του δημοτικού συμβου¬ 
λίου Βουλιαγμένης. 

11. Την 9/2002 γνωμοδότηση του δημοτικού συμβουλί¬ 
ου Βάρης. 

12. Την 29/2002 γνωμοδότηση του δημοτικού συμβου¬ 
λίου Κρωπίας. 

13. Την 2/2002 γνωμοδότηση του Νομαρχιακού Συμ¬ 
βουλίου Ανατ. Αττικής. 


14. Τις 1/συν. 15/20.12.2001, 5/συν. 25/26.4.2002 και 
5/συν. 31/31.7.2002 γνωμοδοτήσεις της Εκτελεστικής 
Επιτροπής του Οργανισμού Αθήνας. 

15. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α. 

16. Τις 371/2003 και 75/2004 γνωμοδοτήσεις του Συμ¬ 
βουλίου της Επικράτειας με πρόταση της Υπουργού Πε¬ 
ριβάλλοντος Χωροταξίας και Δημοσίων Έργων, αποφα¬ 
σίζουμε: 

Άρθρο 1 

Στην παραλιακή περιοχή του νομού Αττικής που εκτεί¬ 
νεται από το Φαληρικό Όρμο έως την περιοχή Λομβάρδα 
Αγίας Μαρίνας Κρωπίας, στα όρια των δήμων Πειραιά, 
Μοσχάτου, Καλλιθέας, Παλαιού Φαλήρου, Αλίμου, Ελλη¬ 
νικού, Γλυφάδας, Βούλας, Βουλιαγμένης, Βάρης και 
Κρωπίας καθορίζονται, όπως στα επόμενα άρθρα, χρή¬ 
σεις γης και όροι και περιορισμοί δόμησης κατά περιοχές 
με στοιχεία 1,2,3, 4, 5, 6, 7, 8, όπως φαίνονται στα πέντε 
(5) σχετικά πρωτότυπα χρωματισμένα διαγράμματα σε 
κλίμακα 1:10.000, που θεωρήθηκαν από τον Προϊστάμενο 
της Διεύθυνσης Τοπογραφικών Εφαρμογών με την 
36397/2003 πράξη του και που αντίτυπό τους σε φωτο¬ 
σμίκρυνση δημοσιεύεται με το παρόν διάταγμα. 

Άρθρο 2 

Περιοχές με στοιχείο 1 

Στις παραπάνω περιοχές, οι οποίες χαρακτηρίζονται ως 
περιοχές απολύτου προστασίας, καθορίζονται χρήσεις 
γης και όροι και περιορισμοί δόμησης κατά ζώνες Ια, 1β 
και 1 γ, όπως φαίνονται στα διαγράμματα του άρθρου 1 ως 
εξής: 

1. Ζώνη Ια 

α. Πρόκειται για περιοχές αποκατάστασης φυσικού το¬ 
πίου αττικής χλωρίδας και πανίδας στα όρια των δήμων 
Αλίμου, Βουλιαγμένης, Βάρης και Κρωπίας. 

β. Εντός των περιοχών αυτών διατηρείται το φυσικό 
ανάγλυφο και απαγορεύεται κάθε δόμηση. Επιτρέπονται 
διαμορφώσεις διαδρομών περιπάτου και ποδηλάτου και 
υπαίθρια καθιστικά με σκίαστρα μέγιστου ύψους δύο και 
μισού (2,50) μέτρων. 

γ. Επιτρέπεται επίσης, μετά από γνώμη της Δ/νσης Με¬ 
λετών Έργων Οδοποιίας (Δ.Μ.Ε.Ο.), η δημιουργία χώρου 
στάθμευσης αυτοκινήτων σε τμήματα της ζώνης που βρί¬ 
σκονται σε επαφή με την παραλιακή λεωφόρο ύστερα 
από τη μελέτη διαμόρφωσης, σύμφωνα με το άρθρο 11 
του παρόντος χωρίς την κοπή δένδρων. 

δ. Στην περιοχή του ρέματος του δήμου Βάρης που 
εμπίπτει στη ζώνη 1 α, επιτρέπονται μόνο έργα διευθέτη¬ 
σης και επιβάλλεται η διατήρηση αυτού ανοικτού, με πα¬ 
ρόχθια φύτευση κατάλληλων φυτών, χωρίς μεγάλα τεχνι¬ 
κά έργα πλην μιας αναγκαίας για την οριζόντια επικοινω¬ 
νία οδικής γέφυρας και πεζογεφυρών. 

ε. Στα σημεία της ζώνης αυτής με την ένδειξη Κ επιτρέ¬ 
πεται η εγκατάσταση κινητής καντίνας όρθιας εξυπηρέ¬ 
τησης, μέγιστης επιφάνειας 12τ.μ., μετά από έγκριση της 
Δ.Μ.Ε.Ο.. 

στ. Νομίμως υφιστάμενα κτίρια και εγκαταστάσεις που 
λειτουργούν νόμιμα και βρίσκονται σε τμήματα της ζώνης 
πάνω από τη Λεωφ. Βουλιαγμένης - Σουνίου και η χρήση 
τους δεν επιτρέπεται από τις διατάξεις του παρόντος δια¬ 
τάγματος διατηρούνται στο γήπεδο, στο οποίο έχουν ανε- 
γερθεί και δύνανται να επισκευάζονται για λόγους χρή¬ 
σης και υγιεινής. 

Ειδικά για τα εστιατόρια και αναψυκτήρια που βρίσκο¬ 
νται επί της παραλιακής λεωφόρου στα όρια του δήμου 
Βάρης και Κρωπίας, πριν την ανανέωση της άδειας λει¬ 
τουργίας τους, επιβάλλεται η δημιουργία χώρων στάθ¬ 
μευσης για όσες θέσεις απαιτούνται σύμφωνα με την 
προσέλευση του κοινού σε περιόδους αιχμής (Σαββατο¬ 
κύριακα). 

ζ. Στο χώρο του λατομείου στο λόφο Μπαράκου του δή¬ 
μου Βάρης επιτρέπεται η κατασκευή υπαίθριου θεάτρου 
με μέγιστη επιτρεπόμενη δόμηση 200 τ.μ. για τους βοη¬ 
θητικούς χώρους, με προϋπόθεση την αποκατάσταση 
του περιβάλλοντος του λατομείου σύμφωνα με μελέτη 
αποκατάστασης που εγκρίνεται από την Εκτελεστική Επι¬ 
τροπή του Οργανισμού Αθήνας. 

η. Για τις περιοχές που εμπίπτουν στη ζώνη αυτή δεν 
εφαρμόζονται οι διατάξεις του από 27.5.1978 Π.Δ/τος (Δ’ 
263), όπως τροποποιήθηκε με το από 8.3.1985 Π.Δ. (Δ' 
90). 

2. Ζώνη 1β 

α. Πρόκειται για περιοχές αποκατάστασης φυσικού το¬ 
πίου και αττικής χλωρίδας και πανίδας καθώς και προ¬ 
στασίας και ανάδειξης αρχαιολογικών και ιστορικών χώ¬ 
ρων στα όρια των δήμων Αλίμου, Ελληνικού, Βούλας και 
Κρωπίας. 

β. Εντός των περιοχών αυτών διατηρείται το φυσικό 
ανάγλυφο και απαγορεύεται κάθε δόμηση. Επιτρέπονται 
διαμορφώσεις διαδρομών περιπάτου και ποδηλάτου. 

γ. Απομακρύνονται οι παρακάτω χρήσεις και εγκατα¬ 
στάσεις που εμπίπτουν στα όρια της ζώνης στους δήμους 
Αλίμου και Ελληνικού ως εξής: 

-Το Εθνικό Κέντρο Θαλάσσιων Ερευνών (Ε.Κ.Θ.Ε.) απο¬ 
μακρύνεται εντός οκτώ (8) ετών από τη δημοσίευση του 
παρόντος διατάγματος. - Οι Ναυτικοί Όμιλοι, το Κέντρο 
Εκπαίδευσης της Μονάδας Υποβρύχιων Αποστολών του 
Λιμενικού Σώματος (Μ.Υ.Α.Λ.Σ.) και της Ελληνικής Ομο¬ 
σπονδίας Υποβρύχιας Δραστηριότητας Αθλητικής Αλιεί¬ 


ας και Τεχνικής Κολύμβησης (Ο.Υ.Δ.Α.Α.Τ.Κ.) απομακρύ¬ 
νονται το αργότερο δύο (2) έτη από τη λήξη των Ολυ¬ 
μπιακών Αγώνων και μετεγκαθίστανται στο χώρο του 
Ολυμπιακού Κέντρου Ιστιοπλοΐας (Ο.Κ.Ι.) Αγίου Κοσμά. Η 
μετεγκατάσταση γίνεται ύστερα από εγκεκριμένη μελέτη 
της Γενικής Γραμματείας Αθλητισμού, στην οποία καθο¬ 
ρίζονται τα ακριβή μεγέθη των επιμέρους κτιριακών εγκα¬ 
ταστάσεων, του διατιθέμενου χερσαίου και θαλάσσιου 
χώρου και η ακριβής θέση των εγκαταστάσεων στο χώρο 
αυτό. 

- Μέχρι την απομάκρυνση των παραπάνω χρήσεων και 
δραστηριοτήτων, εντός του προβλεπόμενου χρονικού 
διαστήματος, επιτρέπεται η επισκευή για λόγους χρήσε- 
ως και υγιεινής των νομίμως υφισταμένων κτιρίων και 
εγκαταστάσεων που έχουν νόμιμη άδεια λειτουργίας για 
την χρήση που ασκείται σε αυτά. 

δ. Νομίμως υφιστάμενες χρήσεις εστιατορίου στη Χερ- 
σονησίδα Αγ. Κοσμά συνεχίζουν τη λειτουργία τους μέχρι 
το 2006 οπότε και απομακρύνονται. 

Απαγορεύεται η χρήση του χώρου για στάθμευση αυ¬ 
τοκινήτων και η περίφραξη αυτού, ώστε να μην εμποδίζε¬ 
ται η πρόσβαση του κοινού στη ζώνη της παραλίας, στον 
αρχαιολογικό χώρο και στο μεταβυζαντινό ναό Αγίου Κο¬ 
σμά και Δαμιανού. 

3. Ζώνη 1γ 

α. Πρόκειται για την περιοχή ανάδειξης και προστασίας 
αρχαιολογικών χώρων στα όρια του δήμου Βούλας κα¬ 
θώς και για τη νησίδα Νησάκι στο δήμο Κρωπίας. 

β. Στην περιοχή του δήμου Βούλας επιβάλλεται η απο¬ 
ξήλωση των υφισταμένων διαμορφώσεων, η ανάδειξη 
των υποκείμενων αρχαιοτήτων και η ένταξη του αρχαιο¬ 
λογικού χώρου στα έργα διαμόρφωσης της όμορης ζώ¬ 
νης 4α μετά από μελέτη που εγκρίνεται σύμφωνα με τη 
διαδικασία του άρθρου 11 του παρόντος. 

γ. Στη νησίδα «Νησάκι» του δήμου Κρωπίας επιτρέπο¬ 
νται μόνο διαμορφώσεις διαδρομών περιπάτου. 

Άρθρο 3 

Περιοχές με στοιχείο 2 

Στις περιοχές αυτές, οι οποίες είναι περιοχές κοινωνι¬ 
κής πρόνοιας, αθλητισμού, τουρισμού και αρχαιολογικής 
προστασίας, καθορίζονται χρήσεις γης και όροι και πε¬ 
ριορισμοί δόμησης κατά ζώνες 2α, 2β, 2γ, 2δ και 2ε, όπως 
φαίνονται στα διαγράμματα του άρθρου 1 ως εξής: 

1.Ζώνη 2α 

α. Πρόκειται για περιοχή προστασίας φυσικού τοπίου 
και αρχαιοτήτων στα όρια του δήμου Βούλας, η οποία λει¬ 
τουργεί ως υπερτοπικός πόλος αναψυχής, πολιτισμού, 
κατάρτισης και αποκατάστασης για άτομα με ειδικές ανά¬ 
γκες. 

β. Επιτρέπεται η ανακαίνιση των υφιστάμενων κτιρια- 
κών εγκαταστάσεων και η επέκταση αυτών, μέγιστης 
ωφέλιμης επιφάνειας μέχρι 500 τ.μ. και μέγιστου επιτρε¬ 
πόμενου ύψους μέχρι τέσσερα μέτρα και μισό (4,50), για 
χρήσεις φιλοξενίας, εκπαίδευσης, περίθαλψης, άθλησης 
και αναψυχής ατόμων με ειδικές ανάγκες. Στους ακάλυ¬ 
πτους και κοινόχρηστους χώρους, επιτρέπονται μόνο 
ήπιες διαμορφώσεις υπαίθριων χώρων, διαμορφώσεις 

διαδρομών περιπάτου, ποδηλάτου και χώρων στάθμευ¬ 
σης χωρίς κοπή δένδρων. 

2. Ζώνη 2β 

α. Πρόκειται για περιοχή προστασίας φυσικών και αρ¬ 
χαιολογικών στοιχείων και ανάπλασης υφιστάμενων του¬ 
ριστικών χρήσεων στο δήμο Γλυφάδας. 

β. Στο τμήμα της ζώνης που δεν εμπίπτει στις διατάξεις 
περί προστασίας δασών και δασικών εκτάσεων, επιτρέ¬ 
πονται τα τουριστικά καταλύματα και η οργανωμένη ακτή 
κολύμβησης, με τις εξής προϋποθέσεις: 

- Να επιτρέπεται η ελεύθερη πρόσβαση της ακτής εκα¬ 
τέρωθεν του χώρου και της ζώνης 4α στο όριο με την πα¬ 
ραλιακή λεωφόρο. 

- Να ανακαινισθούν οι υφιστάμενες καμπάνες και τυχόν 
νέα κτίρια να εντάσσονται στο ύφος του υφιστάμενου 
τουριστικού συγκροτήματος. 

- Στις επιτρεπόμενες συνοδευτικές χρήσεις δεν περι¬ 
λαμβάνονται οι αίθουσες κινηματογράφου. 

γ. Οι όροι δόμησης καθορίζονται ως εξής: 

συντελεστής δόμησης : πέντε εκατοστά (0,05) 

- επιτρεπόμενο ύψος : πέντε μέτρα (5,00) και 

- μέγιστος αριθμός ορόφων: ένας (1) 

Επιτρέπεται η ανέγερση δεύτερου ορόφου σε τμήμα 
των κτιρίων μέχρι 30% της επιτρεπόμενης δόμησης και 
μέγιστο ύψος κτιρίου, στην περίπτωση αυτή, επτά μέτρα 
και μισό (7,50). 

3. Ζώνη 2γ 

α. Πρόκειται για περιοχή προστασίας φυσικών και αρ¬ 
χαιολογικών στοιχείων και ανάπλασης υφιστάμενων του¬ 
ριστικών χρήσεων (οργανωμένη κατασκήνωση Ε.Ο.Τ.) 
στο δήμο Βούλας. 

β. Εντός της ζώνης αυτής επιτρέπονται τουριστικές κα¬ 
τασκηνώσεις, αποδυτήρια, χώροι υγιεινής, αναψυκτήρια 
- εστιατόριο, εμπορικά καταστήματα μέγιστης επιφάνει¬ 
ας 20 τ.μ. αποκλειστικά για την πώληση ειδών που σχετί¬ 
ζονται με τη λειτουργία της κατασκήνωσης και της ακτής 
κολύμβησης, γραφείο προσωπικού, χώροι φύλαξης παι¬ 
διών, χώροι παροχής υγειονομικών συμβουλών και υπη¬ 
ρεσιών, ιατρείο, μικρό γυμναστήριο και βοηθητικοί χώροι 
μηχανολογικών εγκαταστάσεων και αποθήκευσης. 

γ. Επιτρέπεται ανακαίνιση των νομίμως υφισταμένων 
τουριστικών εγκαταστάσεων με μικρές προσθήκες. Η μέ- 
γιστη συνολική επιτρεπόμενη δόμηση, στην οποία συνυ¬ 
πολογίζονται οι επιφάνειες της παρακείμενης ζώνης 3β 
(Αλίπεδο Α') δεν επιτρέπεται να υπερβαίνει τα 4.000 τ.μ. 
με τους εξής περιορισμούς: Τα εμπορικά καταστήματα 
δεν υπερβαίνουν το 5% της συνολικά επιτρεπόμενης δό¬ 
μησης και τα εστιατόρια - αναψυκτήρια το 20%. Μέγιστη 
επιτρεπόμενη κάλυψη 10% και μέγιστο επιτρεπόμενο 
ύψος των υφισταμένων κτιρίων 4,50, με μέγιστο αριθμό 
ορόφων ένα (1). Στα νέα κτίρια επιτρέπεται η ανέγερση 
δεύτερου ορόφου σε τμήμα τους μέχρι 30% της επιτρε¬ 
πόμενης δόμησης και μέγιστο ύψος κτιρίου επτά και μισό 
μέτρα (7,50). 

δ. Για την τοποθέτηση τυχόν νέων κτιρίων εφαρμόζο¬ 
νται οι διατάξεις για τις αποστάσεις αυτών από τη γραμ¬ 
μή αιγιαλού, με εξαίρεση τις ελαφρές κατασκευές (σκία- 


στρα, πύργος ναυαγοσώστη κ.λ.π.) που τοποθετούνται 
σε ελάχιστη απόσταση δέκα πέντε (15,00) μέτρα από αυ¬ 
τήν. 

4. Ζώνη 2δ 

α. Πρόκειται για περιοχή προστασίας φυσικών και αρ¬ 
χαιολογικών στοιχείων και ανάπλασης υφιστάμενων του¬ 
ριστικών χρήσεων στον Αστέρα Βουλιαγμένης. 

β. Στη ζώνη επιτρέπεται: 

- η ανακαίνιση των νομίμως υφισταμένων τουριστικών 
εγκαταστάσεων 

-η μετατροπή του υπόγειου χώρου στάθμευσης του ξε¬ 
νοδοχείου Αφροδίτη σε αίθουσα πολλαπλών χρήσεων με 
την προϋπόθεση ότι το ωφέλιμο ύψος της αίθουσας είναι 
αυτό που απαιτείται από τις οικείες διατάξεις του Γ ενικού 
Οικοδομικού Κανονισμού για τους χώρους κύριας χρή¬ 
σης 

- η κατασκευή υπόγειου συνεδριακού κέντρου κάτω 
από το χώρο των γηπέδων τένις, μέγιστης επιφάνειας 
3.000τ.μ. 

- η κατασκευή νέων υπόγειων χώρων στάθμευσης εντός 
των ορίων της μέγιστης επιτρεπόμενης κάλυψης 

γ. Ο συντελεστής δόμησης ορίζεται σε είκοσι εκατοστά 
(0,20), ο οποίος υπολογίζεται σε όλη την ιδιοκτησία του 
«Αστέρα Βουλιαγμένης». Κατά τα λοιπά εφαρμόζονται οι 
όροι δόμησης που καθορίσθηκαν με το από 22.12.1975 
Π.Δ/γμα(Δ'41/1976). 

δ. Για τις νέες υπόγειες κτιριακές εγκαταστάσεις απαι¬ 
τείται σύμφωνη γνώμη της αρμόδιας δασικής υπηρεσίας. 

5. Ζώνη 2ε 

α. Πρόκειται για περιοχή προστασίας αρχαιοτήτων και 
ανάπλασης υφιστάμενων αθλητικών εγκαταστάσεων στο 
δήμο Παλαιού Φαλήρου. 

β. Στη ζώνη αυτή επιτρέπεται η ανακαίνιση των υφιστα¬ 
μένων κτιρίων αθλητικών εγκαταστάσεων και η ανέγερση 
νέων, καθώς και οι διαμορφώσεις υπαίθριων διαδρομών 
περιπάτου, ποδηλάτου και υπαίθριων αθλοπαιδειών. 

γ. Οι όροι δόμησης καθορίζονται ως εξής: 

- Συντελεστής δόμησης : ένα δέκατο (0,1), ο οποίος 
υπολογίζεται σε επιφάνεια γηπέδου 47.000 τ.μ. 

- Μέγιστο επιτρεπόμενο ύψος : επτά μέτρα και μισό 
(7,50), για όλες τις αθλητικές εγκαταστάσεις και δώδεκα 
μέτρα και μισό (12,50) ελεύθερο ύψος μόνο για το κλειστό 
γήπεδο πετοσφαίρισης - καλαθο- σφαίρισης, τα οποία 
προσαυξάνονται κατά ένα μέτρο και μισό (1,50) για την 
περίπτωση κατασκευής στέγης 

- Μέγιστο ποσοστό κάλυψης : δέκα τοις εκατό (10%) 

Άρθρο 4 

Περιοχές με στοιχείο 3 

Πρόκειται για ακτές κολύμβησης, στις οποίες καθορί¬ 
ζονται χρήσεις γης και όροι και περιορισμοί δόμησης κα¬ 
τά ζώνες 3α και 3β, ως εξής: 

1. Ζώνη 3α 

α. Στη ζώνη αυτή περιλαμβάνονται οι ελεύθερες ακτές 
κολύμβησης στους δήμους Παλαιού Φαλήρου, Αλίμου, 
Ελληνικού, Γλυφάδας, Βουλιαγμένης, Βάρης και Κρω- 
πίας. 

β. Στη ζώνη αυτή επιτρέπονται εγκαταστάσεις αποδυ¬ 
τηρίων, χώροι υγιεινής, ιατρεία, υπαίθριοι χώροι στάθ- 

μευσης, αναψυκτήρια - εστιατόρια ανωτάτου εμβαδού 
μέχρι ποσοστού 65% της επιτρεπόμενης δόμησης κατά 
περίπτωση, υπαίθριες αθλοπαιδειές και παιδικές χαρές, 
με εξαίρεση τις ακτές Γλυφάδας και Ελληνικού, όπου επι¬ 
τρέπονται μόνο εγκαταστάσεις χώρων υγιεινής και την 
ακτή Βάρκιζας, όπου, στα πλαίσια της μελέτης διαμόρ¬ 
φωσης που εγκρίνεται από τον ΟΡΣΑ, μπορεί να επιτρα- 
πούν, επιπλέον των ανωτέρω, η διαμόρφωση χώρων πε¬ 
ριπάτου και ποδηλάτου, υπαίθρια στεγασμένα καθιστικά 
ή κιόσκια, καλλιτεχνικές εκθέσεις μικρής κλίμακας, ένα 
υπαίθριο αμφιθέατρο εκατό (100) θέσεων, ένας υπαί¬ 
θριος κινηματογράφος 300 θέσεων, πύργος ναυαγοσώ- 
στη και κτίρια στάθμευσης αυτοκινήτων. Απαραίτητη 
προϋπόθεση για την κατασκευή κτιρίων στάθμευσης είναι 
να είναι υπόγεια από την πλευρά της παραλιακής λεωφό¬ 
ρου και η οροφή τους να είναι επισκέψιμη, ενταγμένη 
στην ενιαία διαμόρφωση. 

Η μελέτη διαμόρφωσης πρέπει να περιλαμβάνει και τις 
οδικές προσβάσεις στην ακτή μετά από ειδική κυκλοφο- 
ριακή μελέτη. Στην ακτή Βάρκιζας, το επιτρεπόμενο 
εστιατόριο κατασκευάζεται στο Ν.Α. άκρο αυτής, με μέγι¬ 
στο εμβαδόν 450 τ.μ., τα οποία περιλαμβάνονται στη συ¬ 
νολικά επιτρεπόμενη δόμηση που καθορίζεται στο επό¬ 
μενο εδαφ. δ. 

γ. Μέγιστο επιτρεπόμενο ύψος των ανεγερθησομένων 
κτιρίων: τέσσερα μέτρα και μισό (4,50) και αριθμός ορό¬ 
φων: ένας (1), με εξαίρεση τα κτίρια στην ακτή Βάρκιζας, 
στα οποία επιτρέπεται και δεύτερος όροφος με μέγιστη 
επιφάνεια το 30% της επιτρεπόμενης, με μέγιστο ύψος 
κτιρίου επτά (7,00) μέτρα και με την προϋπόθεση ότι το 
κτίριο εντάσσεται στο φυσικό ανάγλυφο της περιοχής και 
οι βοηθητικοί χώροι κατασκευάζονται υπόσκαφοι και 
προσμετρούνται στο συντελεστή δομήσεως κατά τους 
όρους που προβλέπονται στο Γ ενικό Οικοδομικό Κανονι¬ 
σμό. 

Το μέγιστο ύψος των ειδικών ελαφρών υπαίθριων κατα¬ 
σκευών όπως ο πύργος ναυαγοσώστη, καθορίζεται σε 
επτά μέτρα και μισό (7,50). 

δ. Καθορίζονται τα ανώτατα όρια εκμετάλλευσης σε κά¬ 
θε ακτή, ως εξής: 

Περιοχή Επιτρεπόμενος Σ.Δ. Μέγιστη επιτρεπόμενη 
δόμηση (τ.μ.) _ 

Περιοχή Επιτρεπόμενος Σ.Δ. Μέγιστη επιτρεπόμενη 
_ δόμηση (τ.μ.) 


Φάληρο 

0,01 

300 

Άλιμος 1 

0,007 

75 

Άλιμος 2 

0,007 

75 

Γλυφάδα 

0,01 

20 (ανά ακτή) 

Βουλιαγμένη 

0,005 

250 

Βάρκιζα 

0,01 

1300 

Ελληνικό 

0,01 

20 

Κορωπί 

0,001 

600 


ε. Απαγορεύεται η περίφραξη των ακτών. Ειδικά στο 
Ν.Α. άκρο της ακτής Βάρκιζας, όπου επιτρέπεται η ανέ¬ 
γερση εστιατορίου είναι δυνατή η περίφραξη έκτασης μέ- 
γιστου εμβαδού 15.000 τ.μ. με την προϋπόθεση ότι δεν θα 
παρακωλύεται η ελεύθερη πρόσβαση του κοινού στηνπα- 
ραλία. 

στ. Οι επιτρεπόμενες κατασκευές και κτίρια τοποθετού¬ 


νται σε απόσταση από τον αιγιαλό, όπως αυτή καθορίζε¬ 
ται από τις κείμενες διατάξεις. Κατ’ εξαίρεση, τα βοηθητι¬ 
κά κτίρια υγιεινής, αποδυτήρια και τα ιατρεία μπορούν να 
κατασκευάζονται σε απόσταση 30,00 μέτρα από τον αι- 
γιαλό και τα σκίαστρα και άλλες υπαίθριες κατασκευές 
(πύργος ναυαγοσώστη) σε απόσταση 15,00 μέτρα. 

Με τις μελέτες διαμόρφωσης μπορεί να εγκριθεί προέ¬ 
κταση στο θαλάσσιο χώρο των ξύλινων διαδρομών πρό¬ 
σβασης στη θάλασσα. 

2. Ζώνη 3β 

α. Στη ζώνη αυτή περιλαμβάνονται οι οργανωμένες 
ακτές κολύμβησης στους δήμους Αλίμου, Ελληνικού, 
Βούλας, Βουλιαγμένης και Βάρης. 

β. Στη ζώνη αυτή επιτρέπονται εγκαταστάσεις αποδυ¬ 
τηρίων, χώροι υγιεινής, αναψυκτήρια - εστιατόρια, εμπο¬ 
ρικά καταστήματα μέγιστης επιφάνειας 20 τ.μ. για την πώ¬ 
ληση αποκλειστικά ειδών που σχετίζονται με τη λειτουρ¬ 
γία της ακτής κολύμβησης, γραφεία προσωπικού διαχεί¬ 
ρισης της ακτής, χώροι φύλαξης παιδιών, χώροι παροχής 
υγιειονομικών συμβουλών και υπηρεσιών, ιατρείο, μικρό 
γυμναστήριο και βοηθητικοί χώροι μηχανολογικών εγκα¬ 
ταστάσεων και αποθήκευσης: 

- Στην ακτή Βάρκιζας επιτρέπεται επιπλέον η λειτουργία 
των υφισταμένων χώρων ανάπαυσης - διημέρευσης. Επί¬ 
σης επιτρέπονται παιδικές χαρές, υπαίθριες αθλοπαιδει- 
ές μικρής κλίμακας, υδάτινες δεξαμενές βάθους μέχρι 
ένα (1,00) μέτρο, ήπιες ναυταθλητικές δραστηριότητες 
χωρίς μηχανοκίνητα μέσα, κιόσκια, διαδρομές ποδηλά¬ 
του και πύργος ναυαγοσώστη. 

- Στην ακτή Ελληνικού ειδικά επιτρέπονται μόνο εγκα¬ 
ταστάσεις αποδυτηρίων και υγιεινής, ένα αναψυκτήριο - 
εστιατόριο, γραφείο και ιατρείο στα νομίμως υφιστάμενα 
κτίρια χωρίς προσθήκη νέων. 

- Στις ακτές του Ε.Ο.Τ. διατηρούνται και ανακαινίζονται 
τα κτίρια της αρχικής μελέτης Ε.Ο.Τ., όπως αυτά φαίνο¬ 
νται στις διαπιστωτικές πράξεις νομιμοποίησης με τη δια¬ 
δικασία του άρθρου 6 του Ν. 2160/1993 και στα σχέδια 
αρχείου του Ε.Ο.Τ., ανεξαρτήτως απόστασης από τη 
γραμμή αιγιαλού. Προσκτίσματα και αυθαίρετες επεκτά¬ 
σεις κατεδαφίζονται και τυχόν επιτρεπόμενες επεκτάσεις 
εντάσσονται στο ύφος του συγκροτήματος. 

γ. Οι επιτρεπόμενες χρήσεις στα υφιστάμενα κτίρια κα- 
τανέμονται με τους εξής όρους και περιορισμούς: 

- μέγιστη συνολική επιτρεπόμενη επιφάνεια εμπορικών 
καταστημάτων: 5% της συνολικής δομήσιμης επιφάνειας 

- μέγιστη συνολική επιτρεπόμενη επιφάνεια αναψυκτη- 
ρίων - εστιατορίων: 25% της συνολικής δομήσιμης επιφά¬ 
νειας 

- ελάχιστη επιφάνεια χώρων υγιεινής: 8% της συνολικής 
δομήσιμης επιφάνειας 

- μέγιστη επιτρεπόμενη κάλυψη: 10% της επιφάνειας 
του χώρου, στην οποία περιλαμβάνονται οι ημιυπαίθριοι 
χώροι και οι υδάτινες δεξαμενές 

δ. Μέγιστο επιτρεπόμενο ύψος των ανεγερθησομένων 
κτιρίων: τέσσερα (4,00) μέτρα και των ειδικών ελαφρών 
υπαίθριων κατασκευών: επτά μέτρα και μισό (7,50). 

Επιτρέπεται η στέγαση κύριων χρήσεων σε νόμιμα υφι¬ 
στάμενα κτίρια με εσωτερικό ωφέλιμο ύψος δύο μέτρα 
και τριάντα εκατοστά του μέτρου (2,30). 

ε. Για την τοποθέτηση τυχόν νέων κτιρίων εφαρμόζονται 
οι διατάξεις για τις αποστάσεις αυτών από τη γραμμή αι- 
γιαλού με εξαίρεση τις ελαφρές κατασκευές (σκίαστρα, 
πύργος ναυαγοσώστη κ.λ.π.) που τοποθετούνται σε ελάχι¬ 
στη απόσταση δέκα πέντε (15,00) μέτρα από αυτήν. 

στ. Με τη μελέτη διαμόρφωσης που εγκρίνεται από τον 
Ο.Ρ.Σ.Α. είναι δυνατόν να επιτραπούν: στα αλίπεδα Βού¬ 
λας, επιπλέον, εναλλακτικά, μία από τις εξής χρήσεις: κο¬ 
λυμβητήριο ή θερινός κινηματογράφος ή υπαίθριο μικρό 
θέατρο με την προϋπόθεση ότι οι αναλογούσες επιφάνει¬ 
ες υπολογίζονται στη μέγιστη επιτρεπόμενη κάλυψη και 
εφόσον με τη μελέτη διαμόρφωσης που εγκρίνεται από 
τον ΟΡΣΑ η χρήση αυτή κριθεί συμβατή με τον περιβάλ¬ 
λοντα χώρο. Με τις ίδιες προϋποθέσεις επιτρέπεται προ¬ 
έκταση προς τον θαλάσσιο χώρο των ξύλινων διαδρομών 
πρόσβασης στη θάλασσα, ελαφρά σκίαστρα στις υφιστά¬ 
μενες πλατφόρμες στο β’ αλίπεδο Βούλας καθώς και 
υπέρβαση στο ύψος των υπαίθριων ελαφρών ειδικών κα¬ 
τασκευών παιχνιδιού μέχρι δώδεκα (12,00) μέτρα, εφό¬ 
σον δεν οχλούν την κατοικία και δεν προσβάλλουν το το¬ 
πίο ζ. Καθορίζονται τα ανώτατα όρια εκμετάλλευσης σε 
κάθε ακτή ως εξής: 

Περιοχή Μέγιστη επιτρεπόμενη 

_ εκμετάλλευση (τ.μ.) _ 


Ακτή Αλίμου 

1900 

Ελληνικό 

1500 

Α' Βούλας 

1700 

Β' Βούλας 

2200 

Βουλιαγμένη 

2000 

Βάρκιζα 

4000 


Άρθρο 5 

Περιοχές με στοιχείο 4 

Πρόκειται για περιοχές ελεύθερων χώρων πρασίνου 
υπερτοπικού χαρακτήρα με ήπια ανάπτυξη χρήσεων ανα¬ 
ψυχής και περιπάτου. Στις ως άνω περιοχές καθορίζονται 
χρήσεις γης και όροι και περιορισμοί δόμησης κατά ζώνες 
4α και 4β, όπως φαίνονται στα διαγράμματα του άρθρου 
1, ως εξής: 

1. Ζώνη 4α 

α. Στη ζώνη αυτή περιλαμβάνονται εκτός σχεδίου πε¬ 
ριοχές, τμήματα ζώνης παραλίας στους δήμους Παλαιού 
Φαλήρου, Αλίμου, Ελληνικού, Γλυφάδας, Βούλας, Βου¬ 
λιαγμένης, Βάρης και Κρωπίας, καθώς καιτο Ο.Τ. 483 του 
δήμου Βούλας. 

β. Στη ζώνη αυτή επιτρέπονται ελεύθεροι χώροι πρασί¬ 
νου, υπαίθρια καθιστικά, παιδικές χαρές, διαδρομές, πε¬ 
ριπάτου και ποδηλάτου, μικρά σκίαστρα, χώροι για υπαί¬ 
θριες πολιτιστικές εκδηλώσεις μικρής κλίμακας, χώροι 
υγιεινής μέγιστου εμβαδού 20 τ.μ. και υπαίθριοι ή στεγα¬ 
σμένοι χώροι στάθμευσης. Τα κτίρια στάθμευσης κατα¬ 
σκευάζονται χωρίς κοπή δένδρων σε σημείο που είναι δυ¬ 
νατή η αξιοποίηση υψομετρικής διαφοράς, ώστε να είναι 
υπόγεια από την πλευρά της παραλιακής λεωφόρου και η 
οροφή τους φυτεύεται και διαμορφώνεται σαν χώρος πε¬ 
ριπάτου. Απαγορεύεται η κοπή των δένδρων. 

Στο τμήμα της ζώνης που εμπίπτει στο δήμο Βάρης επι¬ 
τρέπεται η μετατροπή του κτιρίου Ε.Ο.Τ. σε χώρο πολιτι¬ 
στικών εκθέσεων. 


Στο Ο.Τ. 483 του δήμου Βούλας επιτρέπεται μόνο η χρή¬ 
ση εστιατορίου - αναψυκτηρίου. 

γ. Επιτρέπονται επίσης, περίπτερα ή καντίνες όρθιας 
εξυπηρέτησης, χωρίς τραπεζοκαθίσματα μεγίστου εμβα¬ 
δού 20 τ.μ. ύστερα από μελέτη, η οποία εγκρίνεται από 
τον ΟΡΣΑ σύμφωνα με το άρθρο 11 του παρόντος. Με τη 
μελέτη διαμόρφωσης του άρθρου 10 μπορεί να προβλε- 
φθεί στους δήμους Παλαιού Φαλήρου, Βούλας και Βά¬ 
ρης, χώρος για την τοποθέτηση τραπεζοκαθισμάτων των 
παρακείμενων ζαχαροπλαστείων και αναψυκτηρίων. 

δ. Μετά την απομάκρυνση του δημαρχείου Βούλας, επι¬ 
τρέπεται στο νομίμως υφιστάμενο κτίριο εμβαδού 1.100 
τ.μ. η χρήση πολιτιστικού κέντρου. 

2. Ζώνη 4β 

α. Στη ζώνη αυτή περιλαμβάνονται εκτός σχεδίου πε¬ 
ριοχές και τμήματα ζώνης παραλίας στους δήμους Πα¬ 
λαιού Φαλήρου, Αλίμου, Γλυφάδας, Βουλιαγμένης και 
Βάρης. 

β. Στη ζώνη αυτή επιτρέπονται ελεύθεροι χώροι πρασί¬ 
νου, υπαίθρια καθιστικά, διαδρομές περιπάτου και ποδη¬ 
λάτου, μικρά κιόσκια - σκίαστρα, υπαίθριοι χώροι πολιτι¬ 
στικών εκδηλώσεων μικρής κλίμακας και θερινός υπαί¬ 
θριος κινηματογράφος στο Πάρκο Φλοίσβου μέγιστης 
χωρητικότητας 180 θέσεων, υπαίθριες αθλοπαιδειές μι¬ 
κρής κλίμακας, παιδικές χαρές, χώροι υπαίθριων καλλιτε¬ 
χνικών εκθέσεων, εστιατόρια - αναψυκτήρια, υπαίθριοι ή 
υπόγειοι χώροι στάθμευσης αυτοκινήτων για την εξυπη¬ 
ρέτηση των παραπάνω χρήσεων και κέντρο περίθαλψης 
θαλάσσιων ζώων στη Γλυφάδα. 

γ. Ειδικότερα στο δήμο Βουλιαγμένης παραμένουν τα 
νομίμως υφιστάμενα αναψυκτήρια - εστιατόρια χωρίς δυ¬ 
νατότητα επέκτασης αλλά μόνο επισκευής για λόγους 
χρήσεως και υγιεινής. Επιτρέπεται, επίσης, η λειτουργία 
των υφισταμένωνπροβλητών (2 στηνπαραλιακή ζώνη Αγ. 
Νικολάου και 2 στην ανατολική παραλία). 

δ. Με τη μελέτη διαμόρφωσης του άρθρου 10 καθορί¬ 
ζεται η έκταση, στην οποία μπορεί να τοποθετηθούν τρα¬ 
πεζοκαθίσματα. 

ε. Με την επιφύλαξη των επόμενων εδαφίων καθορίζο¬ 
νται ανά περιοχή τα ανώτατα όρια εκμετάλλευσης, ως 
εξής: 


Περιοχή 

Ανώτατη 

Εστιατόρια 


επιτρεπόμενη 

αναψυκτήρια 


δόμηση (τ.μ.) 

(αριθμός X τ.μ. 

Πάρκο Φλοίσβου 

400 

1X400 

Γλυφάδα 

1500 

5X300 

Βάρκιζα (έκταση ΟΔΕΠ) 
Γλυφάδα 

300 

1X300 

Κτιρ. Περίθαλψης 
Θαλάσσιων Ζώων 

300 


Άλιμος 

600 

2X300 

Βουλιαγμένη 

Τα νομίμως 
υφιστάμενα 



στ. Τα νομίμως υφιστάμενα εστιατόρια και αναψυκτή¬ 
ρια που βρίσκονται στο δήμο Γλυφάδας, παραμένουν μέ¬ 
χρι τη λήξη της σύμβασης τους με την ΚΕΔ και πάντως όχι 
πέραν της πενταετίας από τη δημοσίευση του παρόντος. 
Η θέση και η μορφή των επιτρεπομένων, σύμφωνα με τον 




2972 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


πίνακα του προηγούμενου εδαφίου, νέων εστιατορίων - 
αναψυκτηρίων καθορίζεται με τη μελέτη διαμόρφωσης 
που εγκρίνεται από τον ΟΡΣΑ. 

ζ. Προϋπόθεση για την λειτουργία της επιτρεπόμενης 
χρήσης εστιατορίου - αναψυκτηρίου στη Βάρη είναι η 
έγκριση της δασικής υπηρεσίας, ο καθορισμός της γραμ¬ 
μής αιγιαλού, η απόδοση σε κοινή χρήση της ζώνης πα¬ 
ραλίας, η εκπόνηση μελέτης διάνοιξης πρόσβασης στην 
ακτή. 

η. Το ανώτατο επιτρεπόμενο ύψος των ανεγερθησομέ- 
νων κτιρίων καθορίζεται σε τέσσερα μέτρα και μισό 
(4,50). 

Με τη μελέτη διαμόρφωσης είναι δυνατόν να επιτραπεί 
μέγιστο ύψος επτά μέτρα και μισό (7,50) για το 30% της 
συνολικής ωφέλιμης επιφάνειας. 

Άρθρο 6 

Περιοχές με στοιχείο 5 

Στις περιοχές αυτές οι οποίες είναι περιοχές μητροπο- 
λιτικού χαρακτήρα περιαστικού πρασίνου, αθλητισμού, 
πολιτισμού και κοινωνικής πρόνοιας, καθορίζονται χρή¬ 
σεις γης και όροι και περιορισμοί δόμησης κατά ζώνες 5α, 
5β, 5γ, 5δ, 5ε και 5στ, όπως φαίνονται στα διαγράμματα 
του άρθρου 1, ως εξής: 

1. Ζώνη 5α 

α. Πρόκειται για περιοχή περιαστικού πρασίνου μητρο- 
πολιτικού χαρακτήρα στην οποία περιλαμβάνονται οι 
εγκαταστάσεις του Εθνικού Αθλητικού Κέντρου Νεότη¬ 
τας (Ε.Α.Κ.Ν.) Αγ. Κοσμά. 

β. Στη ζώνη αυτή επιτρέπονται υπαίθριες και στεγασμέ¬ 
νες αθλητικές εγκαταστάσεις και εγκαταστάσεις υποστή¬ 
ριξής τους όπως: γραφεία διοίκησης, κέντρο τεκμηρίω¬ 
σης αθλητικών εφαρμογών, αίθουσες διδασκαλίας, πολι¬ 
τιστικών εκδηλώσεων, εστίασης, αποδυτήρια, χώροι υγι¬ 
εινής, ξενώνες αθλητών (σε μέγιστο ποσοστό 25% της 
συνολικής δόμησης) και υπαίθριοι ή υπόγειοι χώροι στάθ¬ 
μευσης αυτοκινήτων. 

γ. Οι όροι και περιορισμοί δόμησης καθορίζονται ως 
εξής: 

- Συντελεστής δόμησης: πέντε εκατοστά (0,05) και μέ- 
γιστη συνολική επιτρεπόμενη δόμηση 12.000 τ.μ. 

- Μέγιστο επιτρεπόμενο ύψος των ανεγερθησομένων 
κτιρίων: οκτώ μέτρα και μισό (8,50) 

2. Ζώνη 5β 

α. Πρόκειται για περιοχή περιαστικού πρασίνου μητρο- 
πολιτικού χαρακτήρα και περιλαμβάνονται σε αυτήν οι 
αθλητικές εγκαταστάσεις του Σταδίου Ειρήνης και Φιλίας 
(Σ.Ε.Φ.). 

β. Εντός της ζώνης, στα υφιστάμενα κτίρια (κεντρικό και 
βοηθητικά) επιτρέπονται αθλητικές εγκαταστάσεις και 
εγκαταστάσεις υποστήριξής τους, όπως γραφεία διοίκη¬ 
σης, κέντρο τεκμηρίωσης αθλητικών εφαρμογών, αίθου¬ 
σες διδασκαλίας, πολιτιστικών εκδηλώσεων, εστίασης, 
αποδυτήρια, χώροι υγιεινής, υπαίθριοι ή υπόγειοι χώροι 
στάθμευσης αυτοκινήτων και μικρά αναψυκτήρια. Τμήμα¬ 
τα του κεντρικού κτιρίου επιτρέπεται να αποδίδονται πε¬ 
ριοδικά στη διοργάνωση καλλιτεχνικών, εμπορικών εκθέ¬ 
σεων, πολιτιστικών εκδηλώσεων, συνεδρίων. 


Στους υπαίθριους χώρους της ζώνης επιτρέπονται 
ελεύθεροι χώροι πρασίνου, υπαίθρια καθιστικά, διαδρο¬ 
μές περιπάτου, ποδηλάτου, μικρά κιόσκια - σκίαστρα, 
υπαίθριοι χώροι πολιτιστικών εκδηλώσεων μικρής κλίμα¬ 
κας, υπαίθριες αθλοπαιδειές μικρής κλίμακας, παιδικές 
χαρές, χώροι υπαίθριων καλλιτεχνικών εκθέσεων, υπαί¬ 
θριοι ή υπόγειοι χώροι στάθμευσης αυτοκινήτων για την 
εξυπηρέτηση των χρήσεων αυτών, το υφιστάμενο υπαί¬ 
θριο θέατρο (Δελφινάριο) καθώς και τα νομίμως υφιστά¬ 
μενα εστιατόρια - αναψυκτήρια. 

γ. Σε έκταση 12 στρεμμάτων στο ανατολικό τμήμα της 
ζώνης επιτρέπονται προσωρινές εγκαταστάσεις πολλα¬ 
πλών χρήσεων, συνεδρίων και εκθέσεων για την εξυπη¬ 
ρέτηση των Ολυμπιακών Αγώνωντου 2004 με συντελεστή 
δόμησης πέντε δέκατα (0,5) και μέγιστο επιτρεπόμενο 
ύψος έξι (6,00) μέτρα. 

3. Ζώνη 5γ 

α. Πρόκειται για α) έκταση επιφάνειας 13.380 τ.μ. στα 
όρια του δήμου Παλαιού Φαλήρου, η οποία έχει καθορι- 
σθεί ως χώρος για την ανέγερση Ναυτικού Μουσείου με 
το από 13.3/26.5.1992 Π.Δ/γμα (Δ’ 472) και β) συνεχόμενη 
έκταση επιφάνειας 8.600 τ.μ. που έχει παραχωρηθεί από 
την ΚΕΔ. 

Στο κτίριο του Ναυτικού Μουσείου, το οποίο ανεγείρε- 
ται με τους όρους δόμησης που καθορίσθηκαν με το πα¬ 
ραπάνω Π.Δ/γμα, πάνω από το μέγιστο επιτρεπόμενο 
ύψος επιτρέπεται η κατασκευή στέγης ύψους δύο (2,00) 
μέτρων. 

Στο τμήμα της β έκτασης καθώς και σε επαρκή θαλάσ¬ 
σιο χώρο επιτρέπεται η υπαίθρια έκθεση σκαφών και η κα¬ 
τασκευή ενός νεόσοικου για τη στέγαση της τριήρους, 
μεγίστου εμβαδού 1.000 τ.μ. και μεγίστου ύψους 12,00 μ. 
Επιτρέπεται η τοποθέτηση του κτιρίου σε απόσταση από 
τον αιγιαλό μικρότερη από αυτήν που ορίζουν οι κείμενες 
διατάξεις, ώστε η θέση του να είναι αντίστοιχη με αυτή 
που κατείχαν οι νεόσοικοι κατά τους κλασικούς χρόνους 
και να είναι λειτουργικά πρόσφορη για την ανέλκυση, συ¬ 
ντήρηση και έκθεση της τριήρους. 

4. Ζώνη 5δ 

Πρόκειται για την περιοχή του Εκκλησιαστικού Ορφα¬ 
νοτροφείου και την έκταση που καταλαμβάνουν οι εγκα¬ 
ταστάσεις της Πολεμικής Αεροπορίας στο δήμο Βουλιαγ¬ 
μένης. 

α. Στην έκταση που βρίσκεται το Εκκλησιαστικό Ορφα¬ 
νοτροφείο και στα νομίμως υφιστάμενα κτίρια επιτρέπο¬ 
νται οι χρήσεις κοινωνικής πρόνοιας και εστιατορίων. 

β. Επιτρέπεται η ανέγερση ενός νέου εστιατορίου μετις 
εξής προϋποθέσεις που πρέπει να πληρωθούν εντός 
έτους από τη δημοσίευση του παρόντος: 

- να εγκριθεί από την αρχαιολογική υπηρεσία η θέση του 
νέου κτιρίου. 

- να γνωμοδοτήσει η δασική υπηρεσία για το χαρακτή¬ 
ρα της έκτασης και να εγκρίνει την ανέγερση του κτιρίου 

- να εγκριθεί η μελέτη διαμόρφωσης. 

γ. Με τις ίδιες προϋποθέσεις ανανεώνεται η άδεια λει¬ 
τουργίας των υφισταμένων εστιατορίων. 

δ. Μέγιστη συνολική επιτρεπόμενη δόμηση των εστια¬ 
τορίων 1.200 τ.μ. 

ε. Στην έκταση που βρίσκονται οι εγκαταστάσεις της 
Πολεμικής Αεροπορίας μετά την απομάκρυνση του στρα- 

τοπέδου, επιτρέπονται, στα υφιστάμενα κτίρια, πολιτιστι¬ 
κές και κοινωφελείς χρήσεις. Ο ελεύθερος χώρος της 
έκτασης αυτής αποδίδεται σε κοινή χρήση και επιτρέπο¬ 
νται ελεύθεροι χώροι πρασίνου, υπαίθρια καθιστικά, παι¬ 
δικές χαρές, διαδρομές περιπάτου και ποδηλάτου, μικρά 
σκίαστρα, χώροι για υπαίθριες πολιτιστικές εκδηλώσεις 
μικρής κλίμακας, χώροι υγιεινής μέγιστου εμβαδού 20 
τ.μ. και υπαίθριοι ή στεγασμένοι χώροι στάθμευσης, χω¬ 
ρίς κοπή δένδρων. Με τη μελέτη διαμόρφωσης μπορεί να 
επιτραπούν περίπτερα ή καντίνες όρθιας εξυπηρέτησης, 
χωρίς τραπεζοκαθίσματα μεγίστου εμβαδού 20 τ.μ.. 

5. Ζώνη 5ε 

Πρόκειται για τμήμα του Ο.Τ. 3 της εντός σχεδίου έκτα- 
σηςτης Μαρίνας Αλίμου που παραχωρήθηκε απάτην ΕΤΑ 
στο δήμο Αλίμου, επιφάνειας 12.150τ.μ.. 

α. Στη ζώνη αυτή επιτρέπεται η κατασκευή κολυμβητη¬ 
ρίου Ολυμπιακών διαστάσεων, χώροι αποδυτηρίων και 
υγιεινής, ιατρείο, γραφείο διοίκησης. 

β. Οι όροι δόμησης ορίζονται ως εξής: 

- Συντελεστής δόμησης : ένα δέκατο (0,1) 

- Μέγιστη επιτρεπόμενη κάλυψη : δέκατοις εκατό (10 
%) της επιφάνειας του χώρου 

- Μέγιστο επιτρεπόμενο ύψος : πέντε (5,00) μέτρα. 

6. Ζώνη 5στ 

α. Πρόκειται για έκταση στη θέση Σούριζα του λόφου 
Μπαράκου του Δήμου Βάρης, στην οποία επιτρέπεται η 
ανέγερση νοσηλευτικών κτιρίων σύμφωνα με τις σχετικές 
διατάξεις για την εκτός σχεδίου δόμηση και των Π.Δ. 
247/1991 (Α’ 93) και517/1992 (Α’ 202), καθώς και κτιρίων 
εκπαίδευσης, με τις εξής προϋποθέσεις: 

- η έκταση δεν περιλαμβάνεται σε δασική ή αναδασωτέα 
έκταση 

- να γνωμοδοτήσει ο ΟΡΣΑ στο στάδιο της προέγκρισης 
καταλληλότητας για τη θέση του κτιρίου, το περίγραμμα 
αυτού και το μέγεθος της δόμησης. 

Άρθρο 7 

Περιοχές με στοιχείο 6 

Στις περιοχές αυτές που είναι περιοχές τουριστικών 
αγκυροβολιών - λιμένων αναψυχής, καθορίζονται χρή¬ 
σεις γης και όροι και περιορισμοί δόμησης κατά ζώνες 6α, 
6β, 6γ, 6δ, 6ε και 6στ, όπως φαίνονται στα διαγράμματα 
του άρθρου 1, ως εξής: 

1. Ζώνη 6α 

α. Πρόκειται για το λιμένα αναψυχής (μαρίνα) Φλοί¬ 
σβου, στο δήμο Παλαιού Φαλήρου. 

β. Στη ζώνη αυτή επιτρέπονται χερσαίες εγκαταστάσεις 
υποστήριξης του λιμένα αναψυχής, κτίρια διοίκησης του 
λιμένα, αναψυκτήρια - εστιατόρια σε ποσοστό μέχρι 25% 
επί της συνολικής επιτρεπόμενης δόμησης, μικρά εμπο¬ 
ρικά καταστήματα σε ποσοστό μέχρι 35% επί της συνολι¬ 
κής επιτρεπόμενης δόμησης και υπαίθριοι ή υπόγειοι χώ¬ 
ροι στάθμευσης αυτοκινήτων. 

γ. Οι όροι και περιορισμοί δόμησης καθορίζονται ως 
εξής: 

- Συντελεστής δόμησης: 0, 070, υπολογιζόμενος σε μέ¬ 
γιστη επιφάνεια έκτασης 56.494 τ.μ. και μέγιστη συνολική 
επιτρεπόμενη δόμηση 3.800 τ.μ. 

- Μέγιστο επιτρεπόμενο ύψος των ανεγερθησομένων 
κτιρίων: τέσσερα μέτρα και μισό (4,50), το οποίο επιτρέ¬ 


πεται να φθάσειτα επτά μέτρακαι μισό (7,50) στο 25% της 
συνολικής επιτρεπόμενης δόμησης - Ποσοστό κάλυψης: 
δέκα τοις εκατό (10%) της επιφάνειας της έκτασης. 

2. Ζώνη 6β 

Πρόκειται για το λιμένα αναψυχής (μαρίνα) Αλίμου, του 
οποίου το ρυμοτομικό σχέδιο έχει εγκριθεί με το από 
8.11.1990 Π.Δ/γμα(Δ’ 655). 

α. Στη ζώνη αυτή οι χρήσεις και οι όροι δόμησης καθο¬ 
ρίζονται ανά οικοδομικό τετράγωνο ως εξής: 

Ο.Τ. 1: Επιτρέπεται η ανέγερση εγκαταστάσεων εξυπη¬ 
ρέτησης και λειτουργίας της μαρίνας και συγκεκριμένα: 
σταθμός ανεφοδιασμού σκαφών, εγκατάσταση μονάδας 
ανέλκυσης σκαφών, εγκαταστάσεις εξυπηρέτησης ναυ¬ 
λομεσιτών, εγκαταστάσεις τεχνικής εξυπηρέτησης σκα¬ 
φών και υποσταθμός Δ.Ε.Η. με τις πιο κάτω προϋποθέ¬ 
σεις: 

- Στις εγκαταστάσεις αυτές απαγορεύεται ρητά κάθε 
εργασία που χρησιμοποιεί τοξικά υλικά ή εμπεριέχει κιν¬ 
δύνους δημιουργίας τοξικών αποβλήτων και λυμάτων 
(όπως υφαλοχρώματα κ.λ.π.) 

- Στη μελέτη περιβαλλοντικών επιπτώσεων που θα υπο¬ 
βληθεί για τον τουριστικό λιμένα (κοινή υπουργική από¬ 
φαση 1661/1994) πρέπει να προβλέπονται τρόποι περι¬ 
συλλογής, διαχείρισης και διάθεσης των υγρών και στε¬ 
ρεών αποβλήτων των σκαφών, των ελαιωδών καταλοίπων 
των σκαφών καιτων παντός είδους αποβλήτων από τη λει¬ 
τουργία όλων των εγκαταστάσεων της μαρίνας, των ερ¬ 
γαζομένων και των εξυπηρετούμενων από αυτή, σε τρό¬ 
πο ώστε να ελαχιστοποιούνται κατά το δυνατόν οι περι¬ 
βαλλοντικές επιπτώσεις. Ο φορέας διαχείρισης πρέπει να 
μεριμνήσει να εφοδιαστεί με όλες τις προβλεπόμενες από 
τη νομοθεσία άδειες για τη διάθεση των αποβλήτων. 

- Ο συντελεστής δόμησης ορίζεται σε 0,05 με μέγιστο 
εμβαδόν δομημένης επιφάνειας 2.000 τ.μ. και μέγιστο 
επιτρεπόμενο ύψος των κτιρίων 8,50 μ. 

Ο.Τ. 2 : Επιτρέπεται η χρήση εστιατορίου - αναψυκτηρί- 
ου για το λιμένα αναψυχής καθώς και υπαίθριος χώρος 
στάθμευσης. Συντελεστής δόμησης 0,08 και μέγιστη συ¬ 
νολική επιτρεπόμενη δόμηση 1.300 τ.μ.. 

Ο.Τ. 3 : Στο Ο.Τ. 3, εξαιρουμένων των εκτάσεων που 
εμπίπτουν στη ζώνη 5ε, επιτρέπονται χρήσεις εγκαταστά¬ 
σεων εξυπηρέτησης χρηστών των σκαφών δηλαδή εμπο¬ 
ρικά καταστήματα (μέγιστου συνολικού εμβαδού 500 
τ.μ.), εντευκτήριο, αποθηκευτικοί χώροι, αναψυκτήριο και 
εστιατόριο (μέγιστου συνολικού εμβαδού 600τ.μ.), σταθ¬ 
μός Α’ βοηθειών, χώροι υγιεινής, αποδυτήρια πλυντήρια, 
κουρεία, κομμωτήρια, υποκαταστήματα κοινωφελών ορ¬ 
γανισμών και τραπεζών, πυροσβεστικός - αντιρρυπαντι- 
κός σταθμός και πρατήριο βενζίνης. Ο συντελεστής δό¬ 
μησης ορίζεται σε 0,09 με μέγιστη δομήσιμη επιφάνεια 
3.000 τ.μ. και μέγιστο ύψος 4,50 μ. 

Ο.Τ. 5: Επιτρέπονται οι χρήσεις διοικητικού κέντρου μα¬ 
ρίνας, εντευκτήριο χρηστώντων σκαφών, εγκαταστάσεις 
ΔΕΚΟ και πύργος ελέγχου. Ο συντελεστής δόμησης ορί¬ 
ζεται σε 0,1, το μέγιστο επιτρεπόμενο ύψος 4,50 μ με δυ¬ 
νατότητα προσαύξησης σε 7,50 για το 20% της συνολικής 
ωφέλιμης επιφάνεια. Κατ’ εξαίρεση ο πύργος ελέγχου 
μπορεί να έχει ύψος 12,00 μ. 

Για την απόσταση των κτιρίων και εγκαταστάσεων από 
τον αιγιαλό εφαρμόζονται οι διατάξεις του από 8.11.1990 
Π.Δ/τος (Δ’ 655). 

β. Το υφιστάμενο πρατήριο βενζίνης επιτρέπεται να με¬ 
τακινηθεί, με το ίδιο εμβαδόν, σε άλλη θέση της ζώνης αυ¬ 
τής ή των παρακείμενων ζωνών 4α και 5ε που υποδει¬ 
κνύεται από την αρμόδια υπηρεσία μελέτης και κατα¬ 
σκευής των οδικών έργων της παραλιακής λεωφόρου, 
εφόσον η μετακίνηση είναι απαραίτητη για τη διέλευση 
του τραμ. Η χωροθέτηση εγκρίνεται σύμφωνα με την κεί¬ 
μενη σχετική νομοθεσία και στα πλαίσια της μελέτης δια¬ 
μόρφωσης. 

3. Ζώνη 6γ 

α. Πρόκειται για τους λιμένες αναψυχής (μαρίνες) που 
βρίσκονται στην εκτός σχεδίου και εντός Γ.Π.Σ. περιοχή 
του δήμου Γλυφάδας. 

β. Σε κάθε μαρίνα επιτρέπονται μόνο εγκαταστάσεις 
υγιεινής και γραφείο φύλαξης, εμβαδού μέχρι 20 τ.μ. και 
μέγιστου ύψους τριών (3,00) μέτρων. 

Στην 4η μαρίνα επιτρέπονται γραφεία διοίκησης και συ¬ 
ναφών υπηρεσιών συνδεδεμένων με τη λειτουργία της 
μαρίνας, όπως φυλάκιο, λιμεναρχείο - τελωνείο, κυλικείο, 
χώροι υγιεινής καθώς και υπαίθριος χώρος στάθμευσης. 

γ. Οι όροι και περιορισμοί δόμησης για τις εγκαταστά¬ 
σεις της 4ης μαρίνας καθορίζονται ως εξής: 

-συντελεστής δόμησης: ένα εκατοστό (0,01) με μέγιστη 
συνολική επιτρεπόμενη δόμηση 700 τ.μ. 

- μέγιστο επιτρεπόμενο ύψος των ανεγερθησομένων 
κτιρίων: τέσσερα μέτρα και μισό (4,50). 

δ. Με τη μελέτη διαμόρφωσης εγκρίνεται η θέση των 
κτιρίωντα οποία μπορούν να τοποθετηθούν σε απόσταση 
πέντε (5,00) μέτρων τουλάχιστον από τη γραμμή αιγια- 
λού. 

4. Ζώνη 6δ 

α. Πρόκειται για το λιμένα αναψυχής Βουλιαγμένης. 

β. Στη ζώνη αυτή επιτρέπονται χερσαίες εγκαταστάσεις 
υποστήριξης, όπως γραφείο διοίκησης, λιμενικό φυλά¬ 
κιο, αναψυκτήριο - εστιατόριο, χώροι υγιεινής και υπαί¬ 
θριοι χώροι στάθμευσης. 

γ. Οι όροι και περιορισμοί δόμησης καθορίζονται ως 
εξής: - συντελεστής δόμησης: ένα εκατοστό (0,01) με μέ¬ 
γιστη συνολική επιτρεπόμενη δόμηση 350 τ.μ. 

- μέγιστο επιτρεπόμενο ύψος των ανεγερθησομένων 
κτιρίων: τέσσερα μέτρα και μισό (4,50) 

- ελάχιστη απόσταση των κτιρίων από τη γραμμή αιγια- 
λού: πέντε (5,00) μέτρα. 

Άρθρο 8 

Περιοχές με στοιχείο 7 

Πρόκειται για περιοχές ναυταθλητικών εγκαταστάσεων 
παραχωρημένες από δημόσιους φορείς σε αναγνωρι¬ 
σμένα από τη Γ.Γ.Α. αθλητικά σωματεία, μέλη της Ελληνι¬ 
κής Ιστιοπλοϊκής Ομοσπονδίας. 

1. Στις παραπάνω περιοχές επιτρέπονται οι παρακάτω 
χρήσεις για την εξυπηρέτηση αθλητών και μελών του ομί¬ 
λου: 

Χώροι παραμονής σκαφών, εγκαταστάσεις καθέλκυ¬ 
σης - ανέλκυσης σκαφών, γλύστρες, χώροι στάθμευσης 
αυτοκινήτων, τηλεφωνικοί θάλαμοι, μικρά γήπεδα αθλο- 
παιδειών, προσπελάσεις πεζών και οχημάτων, πράσινο, 


ελεύθεροι χώροι, υπαίθρια και ημιυπαίθρια καθιστικά, 
ανοικτά κολυμβητήρια, οίκημα φύλαξης σκαφών, αποθή¬ 
κη υλικών, εργαστήρια επιδιόρθωσης σκαφών και πανιών, 
χώρος συγκεντρώσεως, χώροι διδασκαλίας, χώρος βι¬ 
βλιοθήκης, χώρος υποδοχής και πληροφόρησης, χώρος 
εστίασης, μαγειρείο, χώρος αναψυκτηρίου, κυλικείου, 
χώροι αποδυτηρίων, χώροι υγιεινής αθλητών, χώρος ια¬ 
τρείου, χώροι γραφείων διοίκησης, γραμματείας, προπο¬ 
νητών, χώρος υγιεινής για το κοινό, οίκημα ελέγχου - κρι¬ 
τών, χώρος αποθήκευσης μηχανών και καυσίμων σκαφών 
συνοδείας, φυλάκιο. 

2. Με τη μελέτη διαμόρφωσης που εγκρίνεται από τον 
ΟΡΣΑ, γίνεται επιλογή από τις παραπάνω χρήσεις για κά¬ 
θε αθλητικό σωματείο με κριτήριο τη δυναμικότητα του 
ομίλου και τη φυσική χωρητικότητα της έκτασης που του 
έχει παραχωρηθεί. Επίσης, μπορεί να επιβληθεί μετατό¬ 
πιση της περίφραξης του ομίλου για να διευκολύνεται η 
πρόσβαση του κοινού προς τη θάλασσα και η διαμόρφω¬ 
ση χώρου περιπάτου. Για την έγκριση της μελέτης δια¬ 
μόρφωσης απαιτείται μελέτη εγκεκριμένη από τη Δ/νση 
Μελετών Αθλητικών Έργων της Γ.Γ.Α.. Ειδικά για τις πε¬ 
ριοχές που εμπίπτουν στο δήμο Βάρης και στο δήμο Κρω- 
πίας απαιτείται επιπλέον γνωμοδότηση της δασικής υπη¬ 
ρεσίας. 

3. Οι όροι δόμησης καθορίζονται ανά περιοχή ως εξής: 

Περιοχή Έκταση Σ.Δ./τ.μ. μέγιστη Μέγιστο ύψος/ 

στρ./% Συνολική μεγ. αριθ. 
_ κάλυψης δόμηση _ οροφ. 


Ακτή Δηλαβέρη 

10,0/0,3 

0,1/1000 

3,5/1 

Εκβολή Κηφισσού 

4,0/0,3 

0,1/400 

3,5/1 

Φλοίσβος 

7,0/0,3 

0,04/300 

4,5/1 

Αλίμου Καλαμακίου 

9,0/0,3 

0,09/800 

4,5/1 

Γλυφάδα 

6,7/0,3 

0,09/600 

3,5/1 

Βούλα 

9,0/0,3 

0,07/650 

6,0/2 

Στο 2ο όροφο 
επιτρέπονται 
μόνο 25 τ.μ., 
ώστε να γίνει 
χρήση της 
ταράτσας 

ΝΟ Βουλιαγμένης 
ΝΟ κατοίκων 

15,5/0,3 

0,1/1500 

6,0/2 

Βουλιαγμένης 

ως έχει 

ως έχει 

ως έχει 

Βάρκιζα 

10,0/0,3 

0,1/1000 

5,5/2 

Κορωπί 

16,0 

0,01/160 

3,5 


4. Τα κτίρια που εξυπηρετούν αποκλειστικά τις αθλητι¬ 
κές δραστηριότητεςτων ομίλων μπορεί να τοποθετηθούν 
σε ελάχιστη απόσταση πέντε (5,00) μέτρων από τη γραμ¬ 
μή αιγιαλού. 

5. Δεν επιτρέπεται η κατασκευή νέων ή η επέκταση υφι¬ 
στάμενων λιμενικών έργων. Επιτρέπονται μόνο διαμορ¬ 
φώσεις κεκλιμένων επιπέδων (γλύστρες) και μικρές εξέ¬ 
δρες (δέστρες) παράλληλα προς την ακτή. 

6. Νομίμως υφισταμένων εγκαταστάσεων επιτρέπεται 
μόνο η επισκευή και ο εκσυγχρονισμός τους . 

7. Επιτρέπεται η κατασκευή υπόγειων χώρων στάθμευ¬ 
σης, όπου αυτό είναι πρόσφορο με τελική στάθμη αυτή 
του φυσικού εδάφους και φύτευση της επιφάνειας. 

Άρθρο 9 

Περιοχές με στοιχείο 8 

Πρόκειται για μικρές θαλάσσιες και χερσαίες εκτάσεις 
στους δήμους Παλαιού Φαλήρου, Αλίμου, Ελληνικού, 
Γλυφάδας και Βάρης παραχωρημένες σε αναγνωρισμένα 
σωματεία επαγγελματιών αλιέων εποπτευομένων από τη 
Δ/νση Αλιείαςτης αντίστοιχης Νομαρχίας, στις οποίες κα¬ 
θορίζονται χρήσεις γης και όροι και περιορισμοί δόμησης 
ως εξής: 

1. Οι θαλάσσιες εκτάσεις προορίζονται για τον ελλιμε- 
νισμό των σκαφών επαγγελματικής αλιείας και οι χερσαί¬ 
ες εκτάσεις για την εξυπηρέτηση των λειτουργικών ανα¬ 
γκών των αλιευτικών καταφυγίων. 

2. Στις χερσαίες εκτάσεις επιτρέπεται η ανέγερση μι¬ 
κρού γραφείου (λιμενικό φυλάκιο) και χώρων υγιεινής μέ- 
γιστου συνολικού εμβαδού 50 τ.μ.. Επίσης, επιτρέπεται η 
εγκατάσταση υπαίθριου στεγασμένου πάγκου πώλησης 
ιχθύων. 

3. Τα κτίρια τοποθετούνται σε απόσταση τουλάχιστον 
πέντε (5,00) μέτρων από τη γραμμή αιγιαλού. 

Άρθρο 10 

1. Στην όλη περιοχή που ρυθμίζεται με τις διατάξεις του 
παρόντος απαγορεύεται οποιαδήποτε κατάτμηση των 
υφιστάμενων ιδιοκτησιών και ορίζεται ως αρτιότητα των 
γηπέδων η έκταση της κάθε υφιστάμενης ιδιοκτησίας ανά 
ζώνη. 

2. α. Στα μεμονωμένα οικοδομικά τετράγωνα που εμπί¬ 
πτουν στην περιοχή του άρθρου 1, πλην αυτών που ρυθ¬ 
μίζονται με τις διατάξεις των προηγούμενων άρθρων, 
ισχύουν οι οικείες ρυθμίσεις εκτός αν παρακάτω ορίζεται 
διαφορετικά. 

β. Στις επιτρεπόμενες δομήσιμες επιφάνειες των ζω¬ 
νών, δεν περιλαμβάνονται οι επιτρεπόμενες επιφάνειες 
που προκύπτουν από τους εγκεκριμένους όρους δόμη¬ 
σης των Ο.Τ.. Εξαιρείται η μαρίνα Αλίμου, για την οποία 
ισχύουν οι διατάξεις των άρθρων 6 (παρ. 5) και 7 (παρ. 2) 
του παρόντος Π.Δ/τος. 

3. Πριν την έκδοση οικοδομικών αδειών και τη χορήγη¬ 
ση ή την ανανέωση της άδειας λειτουργίας των νομίμως 
υφισταμένων χρήσεων, που διατηρούνται σύμφωνα με 
τις διατάξεις του παρόντος, απαιτείται η εκπόνηση μελέ¬ 
της διαμόρφωσης για κάθε ζώνη που εγκρίνεται με από¬ 
φαση της Εκτελεστικής Επιτροπής του ΟΡΣΑ. Η εκπόνη¬ 
ση μελέτης διαμόρφωσης για μεν την έκδοση οικοδομι¬ 
κών αδειών απαιτείται από την έναρξη ισχύος του παρό¬ 
ντος, για δε τη χορήγηση ή την ανανέωση άδειας 
λειτουργίας νομίμως υφιστάμενης και διατηρούμενης 
χρήσεως μετά τριετία από την έναρξη ισχύος του διατάγ¬ 
ματος. 

Υπόχρεος και επισπεύδων της μελέτης αυτής είναι ο 
ιδιοκτήτης ή οι ιδιοκτήτες της ζώνης (ΚΕΔ, ΕΤΑ Α.Ε., ΓΓΑ 
κ.λ.π.). 

Η μελέτη αυτή δύναται να εκπονείται και από τον οικείο 
Δήμο μετά από σύμφωνη γνώμη των ιδιοκτητών της ζώ¬ 
νης. 

4. Με τις μελέτες διαμόρφωσης, οι οποίες για τις υφι¬ 
στάμενες εγκαταστάσεις εκπονούνται εντός τριετίας από 
την έναρξη ισχύοςτου παρόντος καθώς και τις μελέτες αι¬ 
σθητικής και λειτουργικής αναβάθμισης της παραλιακής 


λεωφόρου, που εγκρίνονται επίσης, με απόφαση της 
Εκτελεστικής Επιτροπής του ΟΡΣΑ, προσδιορίζονται: ο 
τρόπος οδικής πρόσβασης σε κάθε ζώνη, οι ειδικότερες 
χρήσεις από τις επιτρεπόμενες σε κάθε ζώνη, η διάταξη 
των κτιρίων ως προς το περίγραμμα, τον όγκο, τις πλάγιες 
αποστάσεις και τον αύλειο χώρο εκάστου, των κινητών 
ελαφρών στοιχείων (όπως διαφημιστικά πανό, εμπορικές 
πινακίδες, ομπρέλες, ξαπλώστρες προς ενοικίαση, υπαί¬ 
θριες κατασκευές), τυχόν μορφολογικάτους στοιχεία, τα 
χρησιμοποιούμενα υλικά, τα είδη της φύτευσης, οι χώροι 
τραπεζοκαθισμάτων, η έκταση των οποίων μπορεί να είναι 
μικρότερη από την προβλεπόμενη από τις γενικά ισχύου- 
σες υγειονομικές ή άλλες διατάξεις, οι περιοχές για την 
προώθηση και ανέλκυση μικρών σκαφών (γλύστρες) και 
οι περιοχές διέλευσης των αγωγών. Βασική μέριμνα των 
μελετών αυτών είναι η λειτουργική και περιβαλλοντική 
αναβάθμιση της περιοχής, η ένταξη των διαμορφώσεων 
σε ενιαίο πνεύμα και ύφος, η εφαρμογή τεχνικών περι¬ 
βαλλοντικής προστασίας στα έργα (όπως η χρήση υδα- 
τοπερατών επιφανειών στις διαμορφώσεις, η χρήση υλι¬ 
κών φιλικών προς το περιβάλλον στις κατασκευές), η τυ¬ 
χόν εξειδίκευση των προβλεπομένων από άλλες πράξεις 
της διοίκησης περιβαλλοντικών όρων, η διατήρηση και 
αύξηση του υψηλού πρασίνου με τη φύτευση μη υδροβό- 
ρων και κατάλληλων για το αττικό κλίμα και τον παράκτιο 
χώρο φυτών, η λειτουργική αναδιάταξη της κυκλοφορίας 
οχημάτων ώστε να δίνεται προτεραιότητα στη μετακίνη¬ 
ση των πεζών, στη διάκριση της από την κυκλοφορία των 
οχημάτων, στις δημόσιες συγκοινωνίες και μέσα σταθε¬ 
ρής τροχιάς και στην απρόσκοπη πρόσβαση στην παρα¬ 
λία και γενικότερα η εφαρμογή των στόχων και κατευθύν¬ 
σεων του παρόντος. 

Με τις μελέτες διαμόρφωσης μπορεί να προβλέπεται η 
διάσπαση του όγκου των κτιρίων και να καθορίζεται από¬ 
σταση μεταξύ τους και από τα όρια των γηπέδων, η οποία 
δεν μπορεί να είναι μικρότερη από τέσσερα (4,00) μέτρα. 

Για την έγκριση των μελετών διαμόρφωσης των ζωνών 
1 β, 1 γ, 2α, 2β, 2γ, 2δ και 2ε απαιτείται γνωμοδότηση της 
αρμόδιας αρχαιολογικής υπηρεσίας ή έγκριση της μελέ¬ 
της, αν πρόκειται για κηρυγμένο αρχαιολογικό χώρο. Τα 
έργα στις ζώνες αυτές γίνονται με επίβλεψη της αρμόδιας 
αρχαιολογικής υπηρεσίας. 

5. Για την έκδοση οικοδομικών αδειών απαιτείται η 
έγκριση της β’/βαθμιας Ε.Π.Α.Ε. Αττικής. 

6. Σε όλες τις ζώνες με εξαίρεση τις 3, 6α, 6β, 6δ και 7 
και την έκταση της πολεμικής αεροπορίας στο Καβούρι, 
και εκτός αν ορίζεται διαφορετικά από τις διατάξεις του 
παρόντος, απαγορεύεται η περίφραξη. 

Για τον ακριβή προσδιορισμό της περίφραξης της ζώ¬ 
νης 6β,αυτή μελετάται ενιαία με τις ζώνες 7, 4α και 5ε. 

Στις ζώνες 6 και 7 η περίφραξη μπορεί να μην περιλαμ¬ 
βάνει τους χώρους στάθμευσης ή να είναι διακριτή ώστε 
αυτοί να εξυπηρετούν όλους τους χρήστες της ακτής. 

Με τις μελέτες διαμόρφωσης μπορεί να προβλεφθεί πε¬ 
ρίφραξη που συνοδεύεται με φύλαξη εφόσον επιβάλλε¬ 
ται για λόγους συντήρησης με την προϋπόθεση ότι η πε¬ 
ρίφραξη δεν παρακωλύει την ελεύθερη πρόσβαση του 
κοινού στον αιγιαλό και την παραλία. 

7. Με τις μελέτες διαμόρφωσης προβλέπεται και εξα¬ 
σφαλίζεται, σε όλο το μήκος της Λεωφ. Ποσειδώνος και 

προς την πλευρά της ακτής, ελεύθερη κοινόχρηστη ζώνη 
ικανού πλάτους ώστε να επιτρέπει την ασφαλή και άνετη 
κίνηση των πεζών αλλά και τη δημιουργία διαδρομών πο¬ 
δηλάτου και μέσου μαζικής μεταφοράς σταθερής τρο¬ 
χιάς (τραμ) και βοηθητικών οδών. Στις περιοχές που επι¬ 
τρέπεται η περίφραξη, σύμφωνα με την προηγούμενη πα¬ 
ράγραφο, μπορεί για το λόγο αυτό να επιβάλλεται η με¬ 
τατόπιση της. 

8. Στη ζώνη παραλίας και σε βάθος δέκα (10,00) μέτρων 
από τη γραμμή αιγιαλού απαγορεύεται η τοποθέτηση κα¬ 
θισμάτων, ομπρελών κ.λπ., κινητών ή σταθερών εγκατα¬ 
στάσεων για εξυπηρέτηση πελατών ή για ενοικίαση σε 
λουσμένους, εκτός αν άλλως ορίζεται με τις μελέτες δια¬ 
μόρφωσης. 

9. Σε όλο το μήκος της παραλιακής λεωφόρου και στις 
δύο πλευρές της, στις νησίδες, τα πεζοδρόμια, τις όψεις, 
τις οροφές των κτιρίων και τους υπαίθριους χώρους απα¬ 
γορεύεται η τοποθέτηση διαφημιστικών και εμπορικών πι¬ 
νακίδων, πλην αυτών που πληρούν τις προϋποθέσεις που 
προβλέπονται από τις εγκεκριμένες μελέτες αισθητικής 
και λειτουργικής αναβάθμισης. Υφιστάμενες πινακίδες 
αφαιρούνται εντός έξι (6) μηνών από την έγκριση των με¬ 
λετών αυτών με τη διαδικασία που ορίζεται στο άρθρο 7 
του Ν. 2947/2001 και το κόστος αποξήλωσης βαρύνει 
τους ιδιοκτήτες. 

10. Απαγορεύεται ο μηχανοκίνητος αθλητισμός (όπως 
03ό, μοτοκρος, τζετ σκι), τα πάρκα κυκλοφοριακής αγω¬ 
γής με μηχανοκίνητα μέσα και τα Λούνα - Πάρκ, στην πε¬ 
ριοχή που ρυθμίζεται με το παρόν διάταγμα και στη θα¬ 
λάσσια ζώνη που την περιβρέχει σε απόσταση μέχρι 1 
ναυτικό μίλι από την ακτή με εξαίρεση το θαλάσσιο σκι, το 
οποίο επιτρέπεται σε περιοχές που προκαθορίζονται με 
κατάλληλη σήμανση από τις αρμόδιες λιμενικές αρχές. 

11. Σε όλη την περιοχή που ρυθμίζεται με το παρόν διά¬ 
ταγμα επιτρέπεται η κατασκευή ελαφρών μη συμπαγών 
λιμενικών έργων, τα οποία εξυπηρετούν τη δημιουργία 
νέων κοινοχρήστων χώρων, την προέκταση με ξύλινες 
εξέδρες των διαδρομών περιπάτου στο θαλάσσιο χώρο. 

Όταν τα έργα αυτά επιβάλλονται και για την προστασία 
της ακτής από τη θαλάσσια διάβρωση τηρείται η διαδικα¬ 
σία του άρθρου 12του Ν. 2971/2001 (Α’285). Όλα τα πα¬ 
ραπάνω έργα εγκρίνονται μετά από μελέτη περιβαλλοντι¬ 
κών επιπτώσεων σύμφωνα με τις κείμενες διατάξεις για 
τηνπροστασίατου περιβάλλοντος καιγιατοναιγιαλό, κα¬ 
θώς και από την Εκτελεστική Επιτροπή του ΟΡΣΑ στα 
πλαίσια των μελετών διαμόρφωσης. Οι χερσαίες επιφά¬ 
νειες που προκύπτουν από τα έργα αυτά εντάσσονται στη 
ζώνη 4α και 3α του παρόντος. 

12. Κάθε δραστηριότητα ή έργο στην περιοχή που ρυθ¬ 
μίζεται με το παρόν διάταγμα και στη θαλάσσια ζώνη που 
την περιβρέχει σε απόσταση μέχρι 1 ναυτικό μίλι από την 
ακτή διέπεται από τις διατάξεις για την προστασία του θα¬ 
λάσσιου περιβάλλοντος (Π .Δ. 55/1998 - Α' 58) για την αντι¬ 
μετώπιση της θαλάσσιας ρύπανσης (Ν. 2252/1994 - Α' 
192) και το Ν. 1269/1982. 

Κατά τη διάρκεια κατασκευής όλων των επιτρεπομένων 
λιμενικών έργων τηρούνται οι όροι και κατευθύνσεις που 
θέτει σύμφωνα με τις παραπάνω διατάξεις η αρμόδια λι¬ 
μενική αρχή. Οι εκάστοτε διαχειριστές της έκτασης είναι 
υπεύθυνοι για την εφαρμογή τους. 


13. Στις ζώνες 6, 7 και 8 (λιμενικές ζώνες) επιτρέπεται η 
ανέγερση λιμενικού φυλακίου, του οποίου το μέγεθος 
προσδιορίζεται με τη μελέτη διαμόρφωσης, σύμφωνα με 
τους καθοριζόμενους σε κάθε ζώνη όρους δόμησης. Επί¬ 
σης επιτρέπονται τα απαραίτητα έργα για την ασφαλή 
ναυσιπλοΐα. 

14. Σε όλη την περιοχή που ρυθμίζεται με το παρόν διά¬ 
ταγμα επιτρέπεται η κατασκευή υπόγειων υποσταθμών ή 
αντλιοστασίων εξυπηρέτησης δικτύων υποδομής, των 
οποίων η θέση προσδιορίζεται με τη μελέτη διαμόρφω¬ 
σης. 

Επίσης, με τη μελέτη διαμόρφωσης μπορεί να εγκριθεί 
η κατασκευή υπαίθριων ελαφρών κατασκευών συμβολι¬ 
κού χαρακτήρα, μη επισκέψιμων με μέγιστο ύψος δεκα¬ 
πέντε (15,00) μέτρα. 

Άρθρο 11 

1. Εφόσον με τεκμηριωμένη μελέτη σκοπιμότητας προ- 
κύψει η εφικτότητα εγκατάστασης θαλάσσιας συγκοινω¬ 
νίας Πειραιά - Λαυρίου, οι θέσεις προσέγγισης των σκα¬ 
φών αναζητούνται στις εξής θέσεις: 

- Στάδιο Ειρήνης και Φιλίας: Στο δυτικό άκρο έργου 
εκβολής Κηφισού (ζώνη 6ε) 

- Άλιμος: Στην υφιστάμενη μαρίνα 

- Ελληνικό: Στις λιμενικές εγκαταστάσεις του Ιστιοπλοϊ¬ 
κού Κέντρου στον'Αγ. Κοσμά 

- Βάρη: Στο αλιευτικό καταφύγιο στη δυτική πλευράτου 
όρμου της Βάρκιζας. 

Με τη μελέτη σκοπιμότητας ή τις μελέτες περιβαλλο¬ 
ντικών επιπτώσεων, που εκπονούνται σύμφωνα με την κεί¬ 
μενη νομοθεσία, εξετάζεται υποχρεωτικά ο χαρακτήρας 
της συγκοινωνίας (τουριστική ή ημερήσια), το είδος των 
σκαφών (συμβατικά ή ταχύπλοα) καθώς και η συμβατό¬ 
τητα της λειτουργίας της με τις παρακείμενες χρήσεις. 
Για τις περιοχές των σταθμών εγκρίνονται μελέτες δια¬ 
μόρφωσης σύμφωνα με τις διατάξεις του παρόντος δια¬ 
τάγματος. 2. α) Για την παρακολούθηση της εφαρμογής 
του διατάγματος συνιστώνται, με απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων, 
Επιτροπή ή Επιτροπές Παρακολούθησης Ελέγχου και 
Εποπτείας (Ε.Π.Ε.Ε), όπου συμμετέχουνεκπρόσωποιτων 
ιδιοκτητών ή διαχειριστών της έκτασης, των Ο.Τ.Α., των 
Νομαρχιών, της Δ/νσης ΠΕ.ΧΩ. Αττικής, του Σώματος 
Ελεγκτών Περιβάλλοντος του Υ.ΠΕ.ΧΩ.Δ.Ε., του Ο.Ρ.Σ.Α. 
και εκπρόσωποι μη Κυβερνητικών Οργανώσεων. 

Με την απόφαση σύστασης προσδιορίζονται οι εκάστο¬ 
τε συμμετέχοντες φορείς καθώς και η υποενότητα αρμο- 
διότητάς τους καθορίζονται οι αρμοδιότητες των 
Ε.Π.Ε.Ε., ο χρόνος συνεδρίασης αυτών που είναι τουλά¬ 
χιστον μία φορά ανά δίμηνο και κάθε λεπτομέρεια σχετι¬ 
κά με τη σύγκληση και λειτουργία τους. 

β) Οι Ε.Π.Ε.Ε. συνεπικουρούν τους αρμόδιους Ο.Τ.Α. 
στην εφαρμογή και την παρακολούθηση της εφαρμογής 
των ισχυουσών πολεοδομικών ρυθμίσεων και των διατά- 
ξεωντου παρόντος διατάγματος και μεριμνούν για την ευ- 
ρεία δημοσιοποίηση αυτού και την επισήμανση ενεργειών 
ή δράσεων αντίθετων ή μη εναρμονιζόμενων με τις ρυθμί¬ 
σεις του. Επίσης εισηγούνται γενικότερα τη λήψη συ¬ 
μπληρωματικών μέτρων για την υλοποίηση του σκοπού 

και των στόχων του παρόντος, όπως επιβολή κυρώσεων, 
βραβεύσεων, οργάνωση πολιτιστικών εκδηλώσεων κ.λ.π. 

γ) Οι Ε.Π.Ε.Ε. καταρτίζουν ανά τριετία έκθεση πεπραγ¬ 
μένων και μελέτη αξιολόγησης της κατάστασης της πα¬ 
ράκτιας ζώνης, διατυπώνουν προτάσεις και εισηγήσεις, 
δημοσιοποιούν αποφάσεις και δράσεις τους με κάθε πρό¬ 
σφορο τρόπο και μπορούν να προσκαλούν πολίτες σε 
εθελοντική βάση για συμμετοχή στην υλοποίηση των απο¬ 
φάσεων και εισηγήσεων τους. 

Άρθρο 12 

1. Νομίμως λειτουργούντα: κέντρα διασκέδασης, εγκα¬ 
ταστάσεις μηχανοκίνητου αθλητισμού (καρτ, μοτοκρός, 
τζετ - σκι, πάρκα κυκλοφοριακής αγωγής με μηχανοκίνη¬ 
τα μέσα), λούνα - παρκ σε περιοχές στις οποίες δεν επι¬ 
τρέπονται από τις διατάξεις του παρόντος οι χρήσεις αυ¬ 
τές απομακρύνονται μέσα σε προθεσμία πέντε (5) ετών 
από την έναρξη ισχύος του παρόντος διατάγματος. 

2. Οι διατάξεις του από 24.7/27.7.1978 Π.Δ/τος «Περί 
καθορισμού συντελεστών και όρων δομήσεως εις περιο- 
χάςτου Λεκανοπεδίου Αττικής» (Δ’ 376), όπως ισχύει, κα¬ 
τισχύουν όταν η δόμηση που προκύπτει από την εφαρμο¬ 
γή τους είναι κατώτερη από την οριζόμενη με τις διατά¬ 
ξεις του παρόντος. 


3. Χρήσεις που αντιβαίνουν στις διατάξεις του παρό¬ 
ντος απομακρύνονται σύμφωνα με τις διατάξεις της Υ.Α. 
44242/2361/17.4.1989 απόφασης «Σφράγιση ακινήτων 
σε περίπτωση μεταβολής της χρήσης» (Β'380) και τις δια¬ 
τάξεις των παραγράφων 3 και 4 του άρθρου 7 του Ν. 
2947/2001 (Α'228). 

4. Το από 28.9/6.10.1993 Π.Δ/γμα «Καθορισμός χρήσε¬ 
ων γης και όρων και περιορισμών δόμησης σε εκτός εγκε¬ 
κριμένου ρυμοτομικού σχεδίου περιοχή του δήμου Ελλη¬ 
νικού και του δήμου Γλυφάδας» (Δ’ 1293) καταργείται. 

Άρθρο 13 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 1 Μαρτίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΈΡΓΩΝ 

ΒΑΣΩ ΠΑΠΑΝΔΡΕΟΥ 

